[{"text_idx": "#000000", "text": "Liikluso\u0303nnetuste po\u0303hjused pole mitte niivo\u0303rd tehnoriketes ega kehvas liikluskorralduses, kuivo\u0303rd liiklejate ekslikes toimingutes. Ko\u0303ige riskantsem on rooli istuda joobes olekus vo\u0303i tugevalt va\u0308sinuna Mo\u0303lemad halvendavad oluliselt inimese reageerimiskiirust ja on oht ja\u0308a\u0308da autoroolis magama. Kuidas muuta so\u0303it turvaliseks ning va\u0308ltida liikluso\u0303nnetustesse sattumist?"}, {"text_idx": "#000001", "text": "O\u0303ige so\u0303idukiiruse valimise rusikareegel on: juht ei tohi so\u0303ita kiiremini enda na\u0308htavusulatusest. Viimane ta\u0308hendab lihtsustatult juhi kohustust tagada, et ta na\u0308eks ja suudaks reageerida takistusele piisavalt ruttu ehk saavutada oma so\u0303iduki peatumine enne takistust. Kui juht on veendunud, et suudab so\u0303iduki oma na\u0308htavusulatuse piires seisma saada, on so\u0303idukiirus o\u0303ige ja arvestab ka kehtestatud piiranguid. Samuti on oluline teadlikult sujuvalt pidurdamine/aeglustumine."}, {"text_idx": "#000002", "text": "Sind ja eesso\u0303itvat autot peab lahutama minimaalselt kolm sekundit. Talvel parem isegi neli, sest u\u0308ks lisasekund vo\u0303ib olla just see, mida on vaja turvaliseks so\u0303iduks ja o\u0303nnetuse va\u0308ltimiseks vajaliku mano\u0308o\u0308vri sooritamiseks. Samuti tuleb va\u0308ltida so\u0303itmist kaasliikleja auto tagumise ratta ko\u0303rval, sest siis on Su autot raske ma\u0308rgata ning ootamatu reavahetus vo\u0303ib po\u0303hjustada o\u0303nnetuse. Samuti a\u0308ra lase kellelgi tihedalt enda sabas so\u0303ita \u2013 vaheta rida vo\u0303i aeglusta ning lase na\u0308rviline autojuht mo\u0308o\u0308da, sest liiga lu\u0308hike pikkivahe tagumise auto suhtes on otseseks ohuallikaks ka Sulle."}, {"text_idx": "#000003", "text": "Paljud autojuhid na\u0308evad potentsiaalseid ohuallikaid vaid 5\u20138 sekundit ette. Tegelikult oleks vaja 15\u201320 sekundit, et piisavalt varakult ma\u0308rgata teeto\u0308id, ohtlikke liiklejaid, ko\u0303rvalteelt la\u0308henevaid so\u0303idukeid ja teed u\u0308letavaid jalaka\u0308ijaid. Piisava vaateva\u0308lja omamiseks on alati soovitatav puhastada autoklaasid, sest sellest vo\u0303idetud mo\u0303ni ku\u0308mmend sekundit vo\u0303ib pa\u0308a\u0308sta elu. Autojuhtimise ajal millegi muuga tegelemine ha\u0308irib keskendumist. Olgu selleks siis so\u0308o\u0308mine, mobiiltelefoniga ra\u0308a\u0308kimine vo\u0303i laste korralekutsumine."}, {"text_idx": "#000004", "text": "Muuda suunatulede na\u0308itamine endale harjumuseks iga mano\u0308o\u0308vri puhul. Mo\u0303nes olukorras vo\u0303ib olla suunatulede sisselu\u0308litamine varem, kui seadus seda ette na\u0308eb, po\u0303hjendatud \u2013 na\u0308iteks saab taga so\u0303itev juht aeglustada. A\u0308ra kunagi eelda, et teised autojuhid on Su kavatsustest niigi teadlikud. Anna oma kavatsustest teada ka siis, kui Sa u\u0308htegi teist liiklejat enda u\u0308mber ei na\u0308e, sest alati ei pruugi Sa neid ma\u0308rgata."}, {"text_idx": "#000005", "text": "Teed on ko\u0303ige libedamad vahetult pa\u0308rast saju algust. Miks nii? Asi on selles, et kuivale teele koguneb o\u0303li- ja tolmukiht, mis saju korral to\u0303useb o\u0303hukese veekihi pinnale ning muudab tee libedaks. Tee o\u0303list puhtaks pesemiseks peab sadu kestma umbes pool tundi. Ka liiga tugev sadu vo\u0303ib olla probleemiks. Kui rehvid on kulunud vo\u0303i madala mustriga, ei suuda nad suure kiiruse juures vett ratta alt a\u0308ra juhtida. Ratas kaotab kontakti teepinnaga ning tekib vesiliug. Seeto\u0303ttu on mo\u0303istlik tugeva vihmasaju korral kiirust va\u0308hendada."}, {"text_idx": "#000006", "text": "Ko\u0303ige ohtlikumad on lumi, ja\u0308a\u0308, pori ja lahtine kruus. Sellise teekatte korral vo\u0303ib ku\u0308lglibisemine tekkida ka na\u0308iliselt ta\u0308iesti su\u0308u\u0308tu iseloomuga kurvis. Ku\u0308lglibisemist on kahte tu\u0308u\u0308pi \u2013 libisevad kas esimesed vo\u0303i tagumised rattad. Esimeste rataste u\u0308le kaotatakse kontroll liiga ja\u0308rsu mano\u0308o\u0308vri to\u0303ttu. Sellisel juhul pole roolist kasu. Vo\u0303ta jalg gaasipedaalilt, peagi haarduvad rattad taas teega ning saad auto ja\u0308lle juhtida. Tagumiste rataste libisemise korral tuleb rool keerata libisemisele vastu. Nii kui auto reageerib, kiiresti tagasi algsesse suunda, et va\u0308ltida teisele poole libisemist."}, {"text_idx": "#000007", "text": "U\u0308htlasi tuleks mitte ainult talvel kasutada piisava mustrisu\u0308gavusega rehve vaid ka suvel.\nSuverehvi mustri ja\u0308a\u0308ksu\u0308gavus: va\u0308hemalt 1,6 millimeetrit.\nTalverehvide mustri ja\u0308a\u0308ksu\u0308gavus: va\u0308hemalt 3,0 millimeetrit."}, {"text_idx": "#000008", "text": "Liiga aeglaselt vo\u0303i kiirelt so\u0303itmine tekitab asjatult palju ohtlikke olukordi. Aeglase so\u0303iduki taha koguneb rivi na\u0308rvilisi ja ohtlikke mo\u0308o\u0308dumismano\u0308o\u0308vreid u\u0308ritavaid autojuhte. Liiga kiirelt so\u0303ites oled aga Sina see, kellele teised jalgu ja\u0308a\u0308vad. See aga tekitabki olukorra, kus mitmed juhid hakkavad ette vo\u0303tma hulljulgeid mo\u0308o\u0308daso\u0303ite ning muid mano\u0308o\u0308vreid, mis seab ohtu Sind ja neid samamoodi."}, {"text_idx": "#000009", "text": "Mida suurem on so\u0303iduki mass, seda suurem inertsus ning vastavalt pikem pidurdustee ja va\u0308iksem mano\u0308o\u0308verdusvo\u0303ime. Seda ko\u0303ike tuleb suurte autode ja busside puhul arvestada. Kui mo\u0308o\u0308dud neist, siis reastu tagasi alles siis, kui na\u0308ed tahavaatepeeglist tervet auto esiku\u0308lge. Nii va\u0308ldid talle ettekeeramist. Samuti ei ole hea mo\u0303te suurtel autodel sabas so\u0303ita. Kui oled liiga la\u0308hedal, siis autojuht ei na\u0308e Sind oma ku\u0308ljepeeglist (veoauto on laiem kui tavaline so\u0303iduauto). Sina aga ei tea eestoimuvast midagi, sest kogu vaade ettepoole on varjatud. A\u0308ra kunagi u\u0308rita neist paremalt poolt mo\u0308o\u0308duda! Pika so\u0303iduki juht peab paremale po\u0308o\u0308ramiseks tegema suurema kaare ning keerab seeto\u0303ttu ko\u0303igepealt vasakule. Kui nu\u0308u\u0308d u\u0308ritada paremalt mo\u0308o\u0308duda, siis on o\u0303nnetus kerge tulema."}, {"text_idx": "#000010", "text": "Loodetavasti on Sul abi neist na\u0308puna\u0308idetest ja soovime Sulle turvalist so\u0303itu! Tutvu ka sellega, kuidas to\u0308o\u0308tab Autolevi kindlustus."}, {"text_idx": "#000011", "text": "Autolevi on lihtne ja usaldusva\u0308a\u0308rne rendikeskkond autoomanikele ja rentijatele."}]